પમી ફેબ્રુઅારી-૧૯૮પના રોજ સરહદી જિલ્લામાં હેન્ડ કંપોઝ દ્વારા શરૂ થયેલ ‘રખેવાળ’ અાજે નયનરમ્ય કલર અોફસેટ પ્રિન્ટીંગથી સુસજ્જ બન્યું છે. ત્રણ દાયકા ઉપરાંતની લાંબી સફર દરમ્યાન અનેક સંઘર્ષો વચ્ચે પણ ‘રખેવાળ’ વિકાસના રચનાત્મક મૂળભૂત સિધ્ધાંતથી ક્યારેય વિચલીત ન થઈને સાચા અર્થમાં ‘લોકહૈયાનો ધબકાર’ બની સતત પ્રગતિ કૂચ કરી રહ્યું છે. તેના પાયામાં અમૃતલાલ શેઠનો સિંહફાળો છુપાયેલો છે. જેઅો અાજે અાપણી વચ્ચે હયાત નથી પરંતુ તેમના જીવનકાળ દરમ્યાન વેઠેલા સંઘર્ષો, અણધારી અાવી પડેલી અાપદાઅો વચ્ચે પણ અડીખમ યોધ્ધાની જેમ સમાજ સેવાની જ્યોત જલતી રાખી અખબારી ધર્મ બજાવ્યે રાખ્યો તેની અસંખ્ય સ્મૃતિઅો સતત નવો રાહ ચિંધી પ્રેરણા પૂરી પાડે છે.